02017D1207 — ET — 16.02.2021 — 002.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI RAKENDUSOTSUS (EL) 2017/1207, 4. juuli 2017, millega lubatakse kooskõlas Euroopa Parlamendi ja nõukogu määrusega (EÜ) nr 1829/2003 lasta turule geneetiliselt muundatud maisi MON 810 (MON-ØØ81Ø-6) sisaldavaid, sellest koosnevaid või sellest toodetud tooteid (teatavaks tehtud numbri C(2017) 4453 all) (Ainult hollandi- ja prantsuskeelne tekst on autentsed) (EMPs kohaldatav tekst) (ELT L 173 6.7.2017, lk 18)

Muudetud:









▼B

KOMISJONI RAKENDUSOTSUS (EL) 2017/1207,

4. juuli 2017,

millega lubatakse kooskõlas Euroopa Parlamendi ja nõukogu määrusega (EÜ) nr 1829/2003 lasta turule geneetiliselt muundatud maisi MON 810 (MON-ØØ81Ø-6) sisaldavaid, sellest koosnevaid või sellest toodetud tooteid

(teatavaks tehtud numbri C(2017) 4453 all)

(Ainult hollandi- ja prantsuskeelne tekst on autentsed)

(EMPs kohaldatav tekst)







Artikkel 1

Geneetiliselt muundatud organism ja kordumatu tunnus

Geneetiliselt muundatud maisile (Zea mays L.) MON 810, mida on kirjeldatud käesoleva otsuse lisa punktis b, on määruse (EÜ) nr 65/2004 kohaselt määratud kordumatu tunnus MON-ØØ81Ø-6.

Artikkel 2

Loa uuendamine

Vastavalt käesolevas otsuses sätestatud tingimustele uuendatakse järgmiste toodete luba:

a) maisist MON-ØØ81Ø-6 toodetud toit ja toidu koostisosad (v.a õietolm);

b) maisi MON-ØØ81Ø-6 sisaldav, sellest koosnev või sellest toodetud sööt;

c) maisi MON-ØØ81Ø-6 sisaldavad või sellest koosnevad tooted, mida kasutatakse muuks kui toiduks või söödaks ja mida ei kasutata viljelemisel.

Artikkel 3

Märgistus

Määruse (EÜ) nr 1829/2003 artikli 13 lõikes 1 ja artikli 25 lõikes 2 ning Euroopa Parlamendi ja nõukogu määruse (EÜ) nr 1830/2003 ( 1 ) artikli 4 lõikes 6 sätestatud märgistusnõuete kohaldamisel tuleb organismi nimetuseks märkida „mais“.

Artikkel 4

Keskkonnamõju seire

1. Loa hoidja tagab käesoleva otsuse lisa punktis h sätestatud keskkonnamõjude seirekava koostamise ja rakendamise.

2. Loa hoidja esitab komisjonile aastaaruanded seirekavas sätestatud meetmete rakendamise ja tulemuste kohta vastavalt otsuses 2009/770/EÜ sätestatud nõuetele.

Artikkel 5

Ühenduse register

Käesoleva otsuse lisas esitatud teave kantakse määruse (EÜ) nr 1829/2003 artiklis 28 sätestatud ühenduse geneetiliselt muundatud toidu ja sööda registrisse.

▼M2

Artikkel 6

Loa hoidja

Loa hoidja on äriühing Bayer Agriculture BV (Belgia), kes esindab äriühingut Bayer CropScience LP (USA).

▼B

Artikkel 7

Kehtivus

Käesolevat otsust kohaldatakse kümne aasta jooksul alates selle teatavaks tegemise kuupäevast.

▼M2

Artikkel 8

Adressaat

Käesolev otsus on adresseeritud äriühingule Bayer Agriculture BV, Scheldelaan 460, 2040 Antwerpen, Belgia.

▼B









LISA

▼M2

a) Taotleja ja loa hoidja

Nimi : Bayer Agriculture BV

Aadress : Scheldelaan 460, 2040 Antwerpen, Belgia

Järgmise äriühingu nimel: Bayer CropScience LP, 800 N. Lindbergh Boulevard, St. Louis, Missouri 63167, USA.

▼B

b) Toodete nimetus ja kirjeldus

1) Maisist MON-ØØ81Ø-6 toodetud toit või toidu koostisosad, v.a õietolm;

2) maisi MON-ØØ81Ø-6 sisaldav, sellest koosnev või sellest toodetud sööt;

3) maisi MON-ØØ81Ø-6 sisaldavad või sellest koosnevad tooted, mida kasutatakse muuks kui toiduks või söödaks ja mida ei kasutata viljelemisel. Taotlustes kirjeldatud geneetiliselt muundatud maisis MON-ØØ81Ø-6 tekib valk Cry1Ab, mis saadakse Bacillus thuringiensis ssp. Kurstaki'st ja mis kaitseb maisi teatavate liblikaliste taimekahjurite eest, sh Euroopa varreleediku (Ostrinia nubilalis) ja taimekahjuri Sesamia spp eest.

c) Märgistus

Määruse (EÜ) nr 1829/2003 artikli 13 lõikes 1 ja artikli 25 lõikes 2 ning määruse (EÜ) nr 1830/2003 artikli 4 lõikes 6 sätestatud märgistusnõuete kohaldamisel tuleb organismi nimetuseks märkida „mais“.

d) Määramismeetod

1) Polümeraasi ahelreaktsioonil põhinev muundorganismispetsiifiline meetod maisi MON-ØØ81Ø-6 sisalduse määramiseks.

2) Meetodi on maisi seemnetest ekstraheeritud genoomse DNA puhul valideerinud Saksamaa riskihindamise föderaalinstituut (BfR) koostöös Euroopa Komisjoni Teadusuuringute Ühiskeskuse (JRC) ja teiste osapooltega, seda on kontrollinud määruse (EÜ) nr 1829/2003 alusel asutatud ELi referentlabor ja see on avaldatud veebilehel http://gmo-crl.jrc.ec.europa.eu/statusofdossiers.aspx;

3) Etalonaine: ERM-BF413 ja ERM – AD413 on kättesaadavad Euroopa Komisjoni Teadusuuringute Ühiskeskuse (JRC) Etalonainete ja Võrdlusmõõtmiste Instituudi (IRMM) veebilehe vahendusel: https://crm.jrc.ec.europa.eu/.

e) Kordumatu tunnus

MON-ØØ81Ø- 6

f) Bioloogilise mitmekesisuse konventsiooni Cartagena bioloogilise ohutuse protokolli II lisa alusel nõutav teave

[Bioohutuse teabevõrgustik, kande identifikaator: pärast teatavakstegemist avaldatakse teave geneetiliselt muundatud toidu ja sööda ühenduse registris].

g) Toodete turulelaskmise, kasutamise või käitlemise tingimused või piirangud

Ei ole nõutud.

h) Keskkonnamõjude seirekava

Direktiivi 2001/18/EÜ VII lisa kohane keskkonnamõjude seirekava.

[Link: pärast teatavakstegemist avaldatakse seirekava geneetiliselt muundatud toidu ja sööda ühenduse registris].

i) Turustamisjärgse järelevalve nõuded toidu kasutamisel inimtoiduna

Ei ole nõutud.

Märkus: aja jooksul võib tekkida vajadus muuta linke asjaomastele dokumentidele. Kõnealused muudatused tehakse üldsusele teatavaks ühenduse geneetiliselt muundatud toidu ja sööda registri ajakohastamisel.